দিল্লি বিস্ফোরণের আগে হরিয়ানায় ঘাঁটি গেড়েছিল উমর! দেখুন চাঞ্চল্যকর তথ্য

দিল্লি: দিল্লিতে ভয়াবহ বিস্ফোরণের আগে হরিয়ানার নুহে ঘাঁটি গেড়েছিল আত্মঘাতী জঙ্গি উমর মহম্মদ। তদন্তে উঠে আসছে একের পর এক চাঞ্চল্যকর তথ্য। পাকিস্তানভিত্তিক জইশ-ই-মহম্মদের সঙ্গে যোগ থাকা এই জঙ্গিই আই-২০ গাড়ি চালাচ্ছিল ওই দিন। তার ওই বিস্ফোরণে মৃত্যু হয়েছে বলে নিশ্চিত করেছেন গোয়েন্দারা। ঘটনায় প্রাণ হারিয়েছেন ১৩ জন, জখম একাধিক।

গত সোমবার সন্ধ্যায় এই ঘটনার পর গত পাঁচ দিন ধরে দিল্লি পুলিশ তন্নতন্ন করে খুঁজছে নুহের হিদায়ত কলোনি-সহ একাধিক এলাকায়। শনিবার সেখানেই মোতায়েন ছিল তদন্তকারী দল। সূত্রের খবর, বিস্ফোরণের ঠিক আগে প্রায় ১০ দিন ওই কলোনিতে ভাড়া বাড়িতে থেকেছে উমর। ১০ নভেম্বর বিস্ফোরণের দিন আই-২০ গাড়ি নিয়ে সেই ভাড়া বাড়ি থেকেই বেরিয়েছিল সে।

আরও পড়ুন: দিল্লির ঘটনায় এবার প্রকাশ্যে আরও একটি ভিডিয়ো!

সিসিটিভির আরও দুটি ফুটেজে নুহে উমরের উপস্থিতি স্পষ্ট, একটিতে তাকে ফিরোজপুর ঝিরকার টোল প্লাজা পার হতে দেখা গেছে, আরেকটিতে বিওয়ান–পাহাড়ি রোডের এটিএমে টাকা তুলতে চেষ্টা করছে। সূত্রের দাবি, নুহের মেওয়াত অঞ্চলে সে গিয়েছিল এবং সেখানে সম্ভবত নিজের কলেজের কিছু এমবিবিএস ছাত্রের সঙ্গে যোগাযোগে আসে। উমরের আল-ফালাহ বিশ্ববিদ্যালয়ের তিন সহকর্মী, শাহিন সইদ, মুজাম্মিল শাকিল এবং আদিল রাঠার, ইতিমধ্যেই গ্রেফতার। তদন্ত চলছে এনসিআরজুড়ে সিরিয়াল ব্লাস্ট করার কোনও ছক ছিল কি না, তা খতিয়ে দেখার জন্য।

দিল্লি বিস্ফোরণের আত্মঘাতী জঙ্গি উমর-উল-নবি সঙ্গে বিশ্ববিদ্যালয়ের যোগ রয়েছে বলে তদন্তে উঠে এসেছে। এখনও পর্যন্ত এই ঘটনায় মোট ৮ জন চিকিৎসককে গ্রেফতার করা হয়েছে। আর এই অভিযুক্তদের সঙ্গে ওই বিশ্ব বিদ্যালয়ের নাম জড়িয়ে রয়েছে কোনও না কোনওভাবে। ফলে এই ঘটনায় সন্দেহ আরও বাড়ছে।