দিল্লিতে ছাত্রীর উপর অ্যাসিড হামলা! রাজধানীতে নিরাপত্তা কোথায়?

ওয়েব ডেস্ক: দিল্লি বিশ্ববিদ্যালয়ের দ্বিতীয় বর্ষের এক ছাত্রীকে অ্যাসিড হামলার অভিযোগ। ঘটনাটি ঘটে রবিবার সকালে বিশ্ববিদ্যালয়ের ক্যাম্পাসের কাছেই। বর্তমানে ওই পড়ুয়া আরএমএল হাসপাতালে চিকিৎসাধীন। ঘটনায় চাঞ্চল্য ছড়িয়েছে বিশ্ববিদ্যালয় চত্বরে।

জানা গিয়েছে,রবিবার নিজের কলেজের দিকে হেটে যাচ্ছিলেন একে পড়ুয়া। সেইসময় তাঁরই কয়েকজন পরিচিত যুবক বাইক নিয়ে তাঁর সামনে এসে দাঁড়ায়। বাইক আরোহী একটি বোতলে অ্যাসিড জাতীয় এক তরল পদার্থ ছাত্রীটিকে লক্ষ্য করে ছোড়ে, এমনই অভিযোগ উঠে এসেছে। যদিও, সঙ্গে সঙ্গে দুই হাত দিয়ে নিজের মুখ ঢেকে নেন ছাত্রীটি। অ্যাসিড আক্রমণে তাঁর মুখ ক্ষতিগ্রস্ত হয়নি। তবে দু’টি হাত ক্ষতিগ্রস্ত হয়। টবেকেন আচমকা এই ধরনের হামলা, তা নিয়ে উঠছে একাধিক প্রশ্ন।

আরও পড়ুন: অন্ধ্রে আছড়ে পড়বে ঘূর্ণিঝড় মন্থা, জগদ্ধাত্রী পুজোয় বৃষ্টির আশঙ্কা বাংলায়

পুলিশ সূত্রে খবর, বাইকটিতে মোট তিন জন ছিলেন। যার মধ্যে একজন ওই পড়ুয়ার পূর্ব পরিচিত। পুলিশের জিজ্ঞাসাবাদে ওই তরুণী জানিয়েছে, জিতেন্দ্র নামে ওই যুবক দীর্ঘদিন ধরেই তাঁকে জ্বালাতন করছিলেন। দু’জনের মধ্যে কিছুদিন আগে তীব্র বাদানুবাদও হয়। সেই আক্রোশেই অ্যাসিড হামলার ঘটনা বলে মনে করছে পুলিশ। ঘটনার পর থেকেই তিন যুবক পলাতক বলে মিলেছে খবর।

দেখুন খবর